Document ID: 32002D0494

Reference:
EUR-Lex - 32002D0494 - MT
Avviż Legali Importanti
|
32002D0494
Official Journal L 167 , 26/06/2002 P. 0001 - 0002
Id-Deċiżjoni tal-Kunsilltat-13 ta' Ġunju 2002li tistabbilixxi network Ewropew ta' punti ta' kuntatt dwar persuni li huma responsabbli għal ġenoċidju, reati kontra l-umanità u reati tal-gwerra(2002/494/JHA)IL-KUNSILL TA' L-UNJONI EWROPEA,Wara li kkunsidra t-Titolu VI tat-Trattat dwar l-Unjoni Ewropea, u b'mod partikolari l-Artikolu 30 u l-Artikolu 34(2)(ċ) miġjub fih,Wara li kkunsidra l-inizzjattiva tar-Renju ta' l-Olanda,Wara li kkunsidra l-opinjoni tal-Parlament Ewropew [1];Billi:(1) It-Tribunali Kriminali Internazzjonali għall-ex Jugoslavja u għar-Rwanda ilhom mill-1995 jinvestigaw, iħarrku u jagħmlu ġudizzju fuq ksur ta' liġijiet u prattiċi tal-gwerra, ġenoċidju u reati kontra l-umanità.(2) L-istatut ta' Ruma tal-Qorti Kriminali Internazzjonali tas-17 ta' Lulju 1998 isostni li l-iktar reati serji li huma ta' tħassib għall-komunità internazzjonali kollha, b'mod partikolari l-ġenoċidju, reati kontra l-umanità u reati tal-gwerra, m'għandhomx jeħilsu l-kastig u l-prosekuzzjoni effettiva tagħhom għandha tiġi assigurata billi jittieħdu miżuri fil-livell nazzjonali u billi tiżdied il-koperazzjoni internazzjonali.(3) l-Istatut ta' Ruma ifakkar li huwa d-dmir ta' kull Stat li juża l-ġurisdizzjoni kriminali fuq dawk li huma responsabbli għal dawn ir-reati kriminali.(4) L-Istatut ta' Ruma jenfasizza illi l-Qorti Kriminali Internazzjonali stabbilita taħtu għandha tikkumplimenta l-ġurisdizzjoni kriminali nazzjonali.(5) L-istatut ta' Ruma ġie iffirmat jew irratifikat mill-Istati Membri kollha ta' l-Unjoni Ewropea.(6) L-investigazzjoni u l-prosekuzzjoni ta', u l-iskambju ta' informazzjoni dwar il-ġenoċidju, reati kontra l-umanità u reati tal-gwerra għandha tibqa' responsabbiltà ta' l-awtoritajiet nazzjonali, ħlief għal kif affettwati mil-liġi internazzjonali.(7) L-Istati Membri qed jiġu wiċċ imbwiċċ ma' persuni li kienu involuti f'dawn ir-reati u qed ifittxu kenn fil-fruntieri ta' l-Unjoni Ewropea.(8) Is-suċċess ta' investigazzjoni effettiva u prosekuzzjoni ta' dawn ir-reati fil-livell nazzjonali jiddependi ħafna mill-koperazzjoni fil-qrib bejn id-diversi awtoritajiet involuti fil-ġlieda kontrihom.(9) Huwa essenzjali li l-awtoritajiet rilevanti ta' l-Istati msieħba fl-Istatut ta' Ruma, inklużi l-Istati Membri ta' l-Unjoni Ewropea, jikkoperaw fil-qrib f'din il-konnessjoni.(10) Il-koperazzjoni fil-qrib tiżdied jekk l-Istati Membri jagħmlu provvediment għal kommunikazzjoni diretta bejn punti ta' kuntatt ċentralizzati u speċjalizzati.(11) Il-koperazzjoni fil-qrib bejn il-punti ta' kuntatt jistgħu jipprovdu stampa iktar sħiħa ta' persuni li huma nvoluti f'dawn ir-reati, inkluża l-mistoqsija ta' f'liema Stati Membri huma suġġetti għall-investigazzjoni.(12) L-Istati Membri, f'pożizzjoni komuni fil-Kunsill 2001/443/CFSP tal-11 ta' Ġunju 2001 dwar il-Qorti kriminali Internazzjonali [2], esprimew illi r-reati li jaqaw taħt il-ġurisdizzjoni tal-Qorti Kriminali Internazzjonali huma ta' tħassib għall-Istati Membri kollha, li jinsabu determinati biex jikkooperaw għall-prevenzjoni ta' dawk ir-reati u biex iwaqqfu l-impunità għal dawk li jikkommettu r-reati msemmija.(13) Din id-deċiżjoni ma taffettwa l-ebda konvenzjoni, ftehim, jew arranġament dwar l-assistenza reċiproka f'materji kriminali bejn l-awtoritajiet ġudizzjarji,IDDEĊIEDA DAN LI ĠEJ:Artikolu 1Ħatra u notifikazzjoni ta' punti ta' kuntatt1. Kull Stat Membru għandu jaħtar punt ta' kuntatt għall-iskambju ta' informazzjoni dwar l-investigazzjoni tal-ġenoċidju, reati kontra l-umanità u reati tal-gwerra bħal dawk imsemmija fl-Artikoli 6, 7 u 8 fl-Istatut ta' Ruma tal-Qorti kriminali Internazzjonali tas-17 ta' Lulju 1998.2. Kull Stat Membru għandu jinnotifika lis-Segretarjat Ġenerali ta' l-Assemblea Kunsill dwar il-punt ta' kuntatt tiegħu permezz tal-kitba fis-sens ta' din id-Deċiżjoni.Is-Segretarjat Ġenerali għandu jassigura li din in-notifika tkun mgħoddija lill-Istati Membri, u jinforma lill-Istati Membri b'kull tibdil f'dawn in-notifiċi.Artikolu 2Ġabra u skambju ta' informazzjoni.1. Il-funzjoni ta' kull punt ta' kuntatt għandu jkun li jipprovdi fuq talba, skond l-arranġamenti relattivi bejn l-Istati Membri u l-liġi nazzjonali li tapplika, kull informazzjoni li tkun għad-disposizzjoni tagħhom u li tista' tkun rilevanti fil-kuntest ta' l-investigazzjonijiet għal ġenoċidju, reati kontra l-umanità u reati tal-gwerra kif jidhru fl-Artikolu 1(1), jew biex tiffaċilita il-koperazzjoni ma' l-awtoritajiet nazzjonali kompetenti.2. Il-punti ta' kuntatt jistgħu jagħmlu skambju ta' informazzjoni fil-parametri tal-liġi nazzjonali applikabbli mingħajr talba għal dan il-għan.Artikolu 3Informazzjoni lill-Parlament EwropewIl-Kunsill għandu jinforma lill-Parlament Ewropew dwar il-funzjoni u l-effettività tan-networks Ewropej tal-punti ta' kuntatt fil-kuntest tad-dibattitu li ta' kull sena jagħmel il-Parlament Ewropew skond l-Artikolu 39 tat-Trattat.Artikolu 4ImplimentazzjoniL-Istati Membri għandhom jassiguraw li sa mhux iktar tard minn sena minn meta din id-Deċiżjoni tiġi implimentata huma jkunu kapaċi jikkoperaw bis-sħiħ b'mod konformi mad-disposizzjonijiet ta' din id-Deċiżjoni.Artikolu 5Dħul fis-seħħDin id-Deċiżjoni għandha tidħol fis-seħħ fid-data ta' l-adozzjoni tagħha.Magħmula fil-Lussemburgu, fit-13 ta' Ġunju 2002.Għall-KunsillIl-PresidentM. Rajoy Brey[1] ĠU C 295, ta' l-20.10.2001, p. 7.[2] Opinjoni mogħtija fid-9 ta' April 2002 (għadha mhijiex ippubblikata fil-Ġurnal Uffiċjali).--------------------------------------------------

Summary:
Netwerk ta' Ġenoċidju Ewropew
Netwerk ta' Ġenoċidju Ewropew
SOMMARJU TAD-DOKUMENT:
Id-Deċiżjoni 2002/494/JHA – netwerk Ewropew ta' punti ta' kuntatt dwar kwistjonijiet ta' ġenoċidju, reati kontra l-umanità u reati tal-gwerra
SOMMARJU
X’TAGĦMEL ID-DEĊIŻJONI?
              
Tistabbilixxi netwerk ta' punti ta' kuntatt nazzjonali (wieħed f'kull pajjiż tal-UE) biex tiġi mtejba l-kooperazzjoni għall-ġlieda kontra l-ġenoċidju*, ir-reati kontra l-umanità* u r-reati tal-gwerra*.
PUNTI EWLENIN
Il-punti ta' kuntatt nazzjonali għall-iskambju tal-informazzjoni dwar investigazzjonijiet ta' dawn ir-reati huma stabbiliti f'kull pajjiż tal-UE. Id-dettalji ta’ kull punt ta’ kuntatt għandhom jintbagħtu lis-Segretarjat Ġenerali tal-Kunsill tal-UE, li mbagħad jibgħat l-informazzjoni lill-punti ta' kuntatt nazzjonali f'pajjiżi oħra tal-UE.
Il-punti ta' kuntatt nazzjonali jfornu lil xulxin bl-informazzjoni li għandha x'taqsam mal-investigazzjonijiet tal-ġenoċidju, reati kontra l-umanità u reati kriminali fuq talbi minn punti ta' kuntatt nazzjonali oħra.
Il-Kunsill tal-UE annwalment jinforma lill-Parlament Ewropew dwar l-attivitajiet tan-netwerk tal-punti ta' kuntatt.
In-netwerk jiltaqa’ darbtejn fis-sena f’laqgħat imlaqqa’ mill-Presidenza tal-Kunsill tal-UE biex jikkoordina l-isforzi għaddejjin biex jinvestigaw u jipprosegwixxu persuni suspettati li wettqu reat jew ipparteċipaw f'ġenoċidju, reati kontra l-umanità u reati tal-gwerra.
MINN META TIBDA TAPPLIKA D-DEĊIŻJONI?
              
Daħlet fis-seħħ fit-13 ta' Ġunju 2002.
SFOND
              
Il-pajjiżi kollha tal-UE rrattifikaw l-Istatut ta' Ruma tas-17 ta' Lulju 1998 li jistabbilixxi l-Qorti Kriminali Internazzjonali (QKI) biex tisma' każijiet li jinvolvu ġenoċidju, reati kontra l-umanità u reati tal-gwerra.
Madankollu, l-investigazzjoni u l-prosekuzzjoni tal-ġenoċidju, ir-reati kontra l-umanità u r-reati tal-gwerra huma primarjament ir-responsabbiltajiet tal-awtoritajiet nazzjonali. Din hija r-raġuni għala hija meħtieġa kooperazzjoni mill-qrib bejn l-awtoritajiet nazzjonali biex tiżgura li dawn ir-reati jiġu miġġielda b'suċċess.
Netwerk ta' Ġenoċidju
TERMINI EWLENIN
* Ġenoċidju: atti mwettqa bil-ħsieb li jeqirdu grupp nazzjonali, etniku, razzjali jew reliġjuż sħiħ jew parti minnu.
* Reati kontra l-umanità : atti mwettqa bħala parti minn attakk mifrux u sistematiku dirett kontra l-popolazzjonijiet ċivili.
* Reati tal-gwerra: atti mwettqa li jiksru l-liġi tal-gwerra (eż. il-Konvenzjonijiet ta' Ġinevra). L-eżempji jinkludu l-maltrattament tal-priġunieri tal-gwerra, il-qtil tal-ostaġġi, jew il-qerda tal-bliet u l-irħula b'mod deliberat.
ATT
            
Id-Deċiżjoni tal-Kunsill 2002/494/JHA tat-13 ta’ Ġunju 2002 li tistabbilixxi netwerk Ewropew ta' punti ta' kuntatt dwar persuni li huma responsabbli għal ġenoċidju, reati kontra l-umanità u reati tal-gwerra (ĠU L 167, 26.6.2002, pp. 1-2)
ATTI RELATATI
            
Id-Deċiżjoni tal-Kunsill 2003/335/JHA tat-8 ta’ Mejju 2003 dwar l-investigazzjoni u l-prosekuzzjoni tal-ġenoċidju, id-delitti kontra l-umanità u d-delitti tal-gwerra (ĠU L 118, 14.5.2003, pp. 12–14)
l-aħħar aġġornament 26.11.2015